**4.pielikums** pie atklāta konkursa

Nr. RD IKSD 2021/3 nolikuma

*Iepirkuma līguma projekts*

# PAKALPOJUMA LĪGUMS Nr.\_\_\_\_\_\_\_\_\_\_\_

Rīgā

20\_\_\_.gada \_\_\_.\_\_\_\_\_\_\_\_\_\_\_\_

**Rīgas domes Izglītības, kultūras un sporta departaments**, turpmāk – Departaments vai Pasūtītājs, direktora \_\_ personā, kurš rīkojas saskaņā ar Rīgas domes 01.03.2011. saistošo noteikumu Nr.114 “Rīgas valstspilsētas pašvaldības nolikums” 110.punktu un Rīgas domes 17.12.2009. nolikuma Nr. 36 “Rīgas domes Izglītības, kultūras un sporta departamenta nolikums” 15.3.6. apakšpunktu, no vienas puses, un

**\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_\_, turpmāk – Izpildītājs, valdes *priekšsēdētāja/locekļa* \_\_\_\_\_\_\_\_\_\_ personā, kurš rīkojas saskaņā ar statūtiem, no otras puses, kopā sauktas – Puses, Departamenta atklātā konkursa „Elektroniskā žurnāla informācijas sistēmas pakalpojumi Rīgas domes Izglītības, kultūras un sporta departamenta padotībā esošo pirmsskolas izglītības iestāžu vajadzībām”, identifikācijas Nr. RD IKSD 2021/3 (turpmāk – Iepirkums) rezultātiem noslēdza šādu Līgumu.

1. Līguma priekšmets
   1. Pasūtītājs uzdod Izpildītājam un Izpildītājs apņemas sniegt elektroniskā žurnāla informācijas sistēmas pakalpojumus Departamenta padotībā esošo pirmsskolas izglītības iestāžu vajadzībām (turpmāk – Pakalpojums) saskaņā ar šī Līguma 1. pielikumu „Tehniskā specifikācija” (turpmāk – Tehniskā specifikācija) un Līguma 2. pielikumu „Finanšu piedāvājums” (turpmāk – Finanšu piedāvājums), kas abpusēji ir saskaņoti un atbilst Tehniskajai specifikācijai un Izpildītāja iesniegtajam piedāvājumam Iepirkumā.
   2. Izpildītājs veic Pakalpojumu, izmantojot savus resursus, iekārtas un materiālus.
   3. Pakalpojuma izpildes termiņš ir līdz \_\_.\_\_.\_\_\_\_. *(60 mēn. no līguma spēkā stāšanās brīža)*.
   4. Izpildītājs pēc Pasūtītāja pieprasījuma izstrādā un nodod Pasūtītājam izmaiņu pieprasījumus un nodrošina to integrāciju Sistēmā un darbināšanu visā Līguma darbības laikā.
   5. Līdzēji var veikt būtiskus vai nebūtiskus grozījumus Līgumā Publisko iepirkumu likuma 61. panta piektajā daļā norādītajā kārtībā un apmērā.
   6. Līdzēji var veikt šādus būtiskus Līguma grozījumus:
      1. Līgumsaistību izpildes termiņš var tikt pagarināts, ja Pakalpojuma uzsākšana tiek aizkavēta no Izpildītāja neatkarīgu apstākļu dēļ, bet nepārsniedzot kopējo Līguma termiņu 60 mēneši.
      2. Sniedzamā pakalpojuma apjoms var tikt mainīts, atbilstoši faktiskajiem apstākļiem (Pirmsskolas izglītības iestāžu skaits, pamatgrupu skaits, audzināmo skaits). Par faktisko apstākļu izmaiņām Pasūtītājs rakstveidā informē Izpildītāju mēnesi iepriekš.
      3. Pasūtītājam ir nepieciešami papildu pakalpojumi – elektroniskā žurnāla informācijas sistēmas funkcionalitātes papildinājumi, kas nebija iekļauti sākotnējā Iepirkuma tehniskajā specifikācijā vai nepieciešami sistēmas efektīvākai darbībai.

# Līguma summa un norēķinu kārtība

* 1. Līgumcena ir EUR <summa skaitļos un vārdos> bez pievienotās vērtības nodokļa.
  2. Pievienotās vērtības nodoklis tiek aprēķināts atbilstoši normatīvajiem aktiem.
  3. Finanšu piedāvājumā norādītā vienas vienības cena ir nemainīga neatkarīgi no elektroniskā žurnāla informācijas sistēmas lietotāju – Departamenta padotībā esošo pirmsskolas izglītības iestāžu, skaita.
  4. Ikmēneša maksājums tiek aprēķināts, atbilstoši PII, kuras lieto Sistēmu, skaitam un Pieteikumā norādītajai līgumcenai par vienu PII, pamatgrupu un audzēkni (atkarībā no Izpildītāja piedāvātā apmaksas modeļa un faktiskās situācijas).
  5. Ikmēneša maksājums var tikt mainīts, atkarībā no Sistēmai pieslēgto PII skaita, pamatgrupu vai audzēkņu skaita (atkarībā no Izpildītāja piedāvātā apmaksas modeļa un faktiskās situācijas).
  6. Pasūtītājs katru *mēnesi/ceturksni* apmaksā sniegto Pakalpojumu izdevumus 20 (divdesmit) darba dienu laikā pēc Pakalpojuma pieņemšanas – nodošanas akta parakstīšanas un rēķina iesniegšanas Departamentā Līguma 3.nodaļā noteiktajā kārtībā, ieskaitot to Izpildītāja norādītajā kontā.
  7. Ja Izpildītājs pieteikumā norādījis uz avansa nepieciešamību, Pasūtītājs 10 (desmit) dienu laikā pēc līguma parakstīšanas, avansa nodrošinājuma un līgumsaistību izpildes nodrošinājuma saņemšanas izmaksā Izpildītājam avansu līdz 30% (trīsdesmit procentu) apmērā no Līgumcenas.
  8. Avansa nodrošinājumam jāatbilst šādām prasībām:
     1. Nodrošinājuma summai jābūt ne mazākai, kā avansa summa;
     2. Nodrošinājuma termiņam jābūt vienādam ar līguma termiņu, kam pieskaitīts viens mēnesis. Ja nodrošinājuma termiņš ir īsāks, ne vēlāk, kā mēnesi pirms nodrošinājuma derīguma termiņa beigām Izpildītājam jāiesniedz jauns avansa nodrošinājums. Jaunā avansa nodrošinājuma summa nedrīkst būt mazāka par neizmantotā avansa atlikumu.
  9. Pasūtītājs nepieņem avansa nodrošinājumu, ja:
     1. Avansa nodrošinājuma dokumentā ir noteikts nodrošinātā prasījuma cesijas vai nodrošinājuma izlietošanas tiesību aizliegums;
     2. Avansa nodrošinājums var tikt izlietots, tikai ceļot prasību tiesā vai šķīrējtiesā;
     3. Avansa nodrošinājuma dokumenta noteikumi ierobežo, apgrūtina vai novilcina Pasūtītāja iespēju izlietot tajā paredzēto nodrošinājumu vai nodrošinājuma izlietošana ir saistīta ar nepamatoti īsu termiņu vai citiem Pasūtītāju ierobežojošiem noteikumiem;
     4. Avansa nodrošinājuma dokuments paredz nodrošinājuma devēja tiesības atkāpties no nodrošinājuma dokumenta bez Pasūtītāja piekrišanas (vienpusēji atcelt Avansa nodrošinājuma dokumentu);
     5. Avansa nodrošinājums neatbilst Līgumam;
  10. Ja Izpildītājam izmaksāts avanss, Pasūtītājs no ikmēneša/cetukšņa rēķina ietur 40% (četrdesmit procentus) no pakalpojuma cenas līdz avansa pilnīgai dzēšanai. Ja līdz līguma pilnīgai izpildei avanss nav dzēsts, Izpildītājs pēc Pasūtītāja pieprasījuma 10 (desmit) dienu laikā atmaksā neizmantoto avansu, pretējā gadījumā Pasūtītājs patur tiesības vērsties pret avansa nodrošinājumu.
  11. Ja Līguma laikā slēgtas vienošanās par izmaiņu pieprasījumu realizāciju, Pasūtītājs apmaksā izmaiņu pieprasījumu realizāciju pēc darbu pieņemšanas-nodošanas akta parakstīšanas, 20 (divdesmit) darba dienu laikā pēc Pakalpojuma pieņemšanas – nodošanas akta parakstīšanas un rēķina iesniegšanas Departamentā Līguma 3.nodaļā noteiktajā kārtībā, ieskaitot to Izpildītāja norādītajā kontā.

# Rēķina formāts un iesniegšanas kārtība

* 1. Izpildītājs sagatavo un iesniedz Departamentam apmaksai rēķinu elektroniskā formātā atbilstoši Rīgas valstspilsētas pašvaldības portālā [www.eriga.lv,](http://www.eriga.lv/) sadaļā “Rēķinu iesniegšana” norādītajai informācijai par elektroniskā rēķina formātu.
  2. Izpildītājam ir pienākums pašvaldības portālā [www.eriga.lv](http://www.eriga.lv/) sekot līdzi iesniegtā rēķina apstrādes statusam.
  3. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Departaments šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu (10 (desmit) darba dienas) skaita no dienas, kad Izpildītājs ir iesniedzis atkārtotu rēķinu.

# Pakalpojuma izpildes nodošanas un pieņemšanas kārtība

* 1. Pakalpojumu Izpildītājs uzsāk sniegt, kad ir veikta sistēmas ieviešana (Tehniskās specifikācijas 13.5.punkts), par ko sastādīts un parakstīts darbu nodošanas – pieņemšanas akts.
  2. Par katru pakalpojuma sniegšanas mēnesi Izpildītājs līdz nākama mēneša 5. (piektajam) datumam iesniedz Pasūtītājam atskaiti un rēķinu.
  3. *Ikmēneša/ceturkšņa* atkaitē Izpildītājs norāda:
     1. Sistēmas pieejamības laiku darbdienās, laikā no 7:00 līdz 21:00 un brīvdienās, ka arī darbdienās no 21:00 līdz 7:00;
     2. Sistēmā reģistrēto pirmskolas izglītības iestāžu, grupu un audzēkņu skaitu (datus norāda atbilstoši Izpildītāja finanšu piedāvājumam).
  4. Pasūtītājs 5 (piecu) darba dienu laikā pēc Izpildītāja atskaites saņemšanas pārbauda iesniegto atskaiti un iesniedz Izpildītājam pretenziju, ja atskaitē norādītie dati nesakrīt ar Pasūtītāja datiem.
  5. Ja Pasūtītājs akceptē atskaitē norādītos datus, Pasūtītājs akceptē Izpildītāja atskaiti un veic rēķina apmaksu.
  6. Izpildītājam, papildus citos Līguma punktos noteiktajam, ir šādi pienākumi:
     1. sniegt Pakalpojumus Līgumā paredzētajā termiņā, apjomā un kvalitātē un ievērojot attiecināmos spēkā esošos ārējos normatīvos aktus;
     2. nekavējoties informēt Pasūtītāju par jebkādiem šķēršļiem vai apstākļiem, kas kavē Līgumā noteikto Pakalpojumu pienācīgu sniegšanu.

# Pušu atbildība

* 1. Par Pakalpojuma uzsākšanas (Līguma 4.1.punkts) kavējumu Izpildītājs maksā Pasūtītājam līgumsodu 30% (trīsdesmit procentu) apmērā no viena mēneša pakalpojuma cenas (Finanšu piedāvājumā norādītā cena EUR, bez PVN, reizināta ar iestāžu skaitu), bet ne vairāk, kā 10% no viena gada pakalpojuma cenas.
  2. Ja Pakalpojuma uzsākšanas brīdī nav pieejamas visas neobligātās prasības, kuru realizāciju Izpildītājs piedāvājis, ikmēneša maksājums tiek samazināts par 5% (pieciem procentiem) par katru nerealizēto Līguma 1.pielikumā norādīto neobligāto prasību.
  3. Par Pieejamības prasību nenodrošināšanu ikmēneša rēķins par sniegto pakalpojumu tiek samazināts šādā apmērā:
     1. ja netiek nodrošināts pieejamības laiks darbdienās, no 7:00 līdz 21:00, ikmēneša maksājums tiek samazināts par 2% (diviem procentiem) par katru virsnormatīva kavējuma procentu (Tehniskajā specifikācijā noteiktā pieejamības laika pasliktinājumu);
     2. ja netiek nodrošināts pieejamības laiks brīvdienās, kā arī darbdienās no 21:00 līdz 7:00, ikmēneša maksājums tiek samazināts par 1% (vienu procentu) par katru virsnormatīva kavējuma procentu (Tehniskajā specifikācijā noteiktā pieejamības laika pasliktinājumu).
  4. Ja Pasūtītājs savas vainas dēļ nav veicis Līgumā noteikto maksājumu 30 (trīsdesmit) dienu laikā pēc rēķina saņemšanas dienas, Izpildītājam ir tiesības pieprasīt no Pasūtītāja līgumsodu 0,1 % apmērā no savlaicīgi neveiktā maksājuma summas par katru nokavēto attiecīgā termiņa dienu, bet ne vairāk kā 10 % no savlaicīgi neveiktā maksājuma summas.
  5. Visi no Pasūtītāja vai Izpildītāja saņemtie maksājumi pirmām kārtām tiek ieskaitīti līgumsoda apmaksā.
  6. Gadījumā, ja Izpildītājs nenodrošina savu saistību izpildi, Pasūtītājs ir tiesīgs vienpusēji atkāpties no Līguma un pieprasīt no Izpildītāja atlīdzināt radušos zaudējumus un saistīto izdevumu kompensāciju. Gadījumā, ja Pasūtītājs nenodrošina savu saistību izpildi, Izpildītājs ir tiesīgs vienpusēji atkāpties no Līguma un pieprasīt radušos izdevumu kompensāciju no Pasūtītāja.
  7. Pasūtītājs sadarbojas ar Izpildītāju, nodrošinot nepieciešamo atbalstu Pakalpojuma organizatorisko un tehnisko jautājumu risināšanā, sniedz Izpildītājam pēc tā pieprasījuma visu informāciju un dokumentāciju, kas nepieciešama, lai nodrošinātu Pakalpojuma veiksmīgu izpildi.
  8. Izpildītājs ir atbildīgs par zaudējumiem, kuri Pasūtītajam radušies, ja Izpildītājs nav nodrošinājis personas datu aizsardzību, kā rezultātā pret Pasūtītāju celta prasība vai piemērots administratīvais sods. Šāda atbildība neiestājas, ja zaudējumi nav radušies Izpildītāja vainas dēļ.
  9. Izpildītājam ir pienākums bez papildu samaksas novērst Pasūtītāja izvēlētu auditoru konstatētos personas datu apstrādes pārkāpumus vai sistēmas drošības kļūdas.
  10. Pakalpojums Izpildītājam jāveic Tehniskajā specifikācijā norādītajā kārtībā.
  11. Izpildītājam ir tiesības uzticēt trešajām personām Pakalpojuma atsevišķu procesu izpildi. Piesaistot pakalpojuma izpildes procesā trešās personas, Izpildītājs atbildīgs Pasūtītājam par Līguma saistību pienācīgu izpildi.
  12. Izpildītāja speciālisti un apakšuzņēmēji ir:
      1. juridiska persona, kas ir reģistrēta NATO, Eiropas Savienības vai EEZ dalībvalstī;
      2. fiziska persona, kura ir NATO, Eiropas Savienības vai EEZ valsts pilsonis vai Latvijas Republikas nepilsonis.
  13. Izpildītāja patiesā labuma guvējs ir \_\_\_\_\_\_\_\_\_\_\_\_\_\_\_. Izpildītājam ir pienākums Līguma darbības laikā nekavējoties ziņot par patiesā labuma guvēja maiņu.
  14. Līguma 5.12. punktu nepiemēro, ja ir saņemts kompetentās valsts drošības iestādes atzinums, ka paaugstinātas drošības sistēmu uzturēšanas ārpakalpojuma līgumu var slēgt[[1]](#footnote-1).

1. **Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste**
   1. Izpildītājs nav tiesīgs bez saskaņošanas ar Pasūtītāju veikt Iepirkuma pieteikumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt apakšuzņēmēja viedokli par nomaiņas iemesliem. Izpildītājam ir pienākums vismaz 5 darbdienas iepriekš rakstiski saskaņot ar Pasūtītāju papildu apakšuzņēmēju iesaistīšanu Līguma izpildē.
   2. Pasūtītājs nepiekrīt Izpildītāja pieteikumā norādītā apakšuzņēmēja nomaiņai, ja pastāv kāds no šādiem nosacījumiem:
      1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
      2. tiek nomainīts apakšuzņēmējs, uz kura iespējām Iepirkumā izraudzītais pretendents balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma [42. panta](https://likumi.lv/ta/id/287760#p42) pirmajā vai otrajā daļā (atbilstoši pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;
      3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma  [42. panta](https://likumi.lv/ta/id/287760#p42) pirmajā minētajiem pretendentu izslēgšanas gadījumiem;
      4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
   3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
   4. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma  [42. panta](https://likumi.lv/ta/id/287760#p42) noteikumus. Publisko iepirkumu likuma  [42. panta](https://likumi.lv/ta/id/287760#p42) trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
   5. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā punkta noteikumiem.
2. **Līguma stāšanās spēkā un izbeigšana.**
   1. Līgums stājas spēkā pēc tā parakstīšanas, ar brīdi, kad Izpildītājs iesniedzis Pasūtītājam līgumsaistību izpildes nodrošinājumu.
   2. Līgumsaistību izpildes nodrošinājumam jāatbilst šādām prasībām:
      1. Līgumsaistību izpildes nodrošinājums ir kredītiestādes vai apdrošināšanas sabiedrības neatsaucama apņemšanās pēc Pasūtītāja kā bankas garantijas/apdrošinātāja galvojuma saņēmēja pirmā beznosacījumu pieprasījuma maksāt Pasūtītājam naudas summu, kas nepārsniedz bankas garantijā/apdrošinātājā galvojumā noteikto summu, ja pretendents vai piegādātājs neizpilda savas saistības, kas noteiktas bankas garantijā/apdrošinātāja galvojumā.
      2. Līgumsaistību izpildes nodrošinājuma summa nav mazāka par 10% (desmit procentiem) no viena gada pakalpojuma līgumcenas;
      3. Līgumsaistību izpildes nodrošinājuma termiņš ir vismaz 12 (divpadsmit) mēneši, skaitot no Līguma noslēgšanas brīža.
      4. Pasūtītājs nepieņem Līgumsaistību izpildes nodrošinājumu gadījumos, kādi norādīti šī Līguma 2.9.punktā.
   3. Pasūtītājs ir tiesīgs izbeigt Līgumu pirms termiņa šādos gadījumos:
      1. Ja Izpildītāja vainas dēļ Pakalpojuma sniegšana nav uzsākta (Līguma 4.1.punkts) 12 (divpadsmit) mēnešu laikā, skaitot no Līguma noslēgšanas dienas;
      2. Ja Pasūtītāja izvēlēts auditors konstatējis Sistēmas drošības nepilnības, kuru dēļ iespējama nesankcionēta piekļuve pie datiem, datu bojāšana, pārveidošana vai dzēšana un Izpildītājs nav novērsis šādas drošības nepilnības 1 (viena) mēneša laikā;
      3. Ja Sistēmas pieejamība darba dienās, no 7:00 līdz 21:00, mērot mēneša intervālā ir zemāka par 90% (deviņdesmit procentiem);
      4. Ja Izpildītājs nav novērsis Pasūtītājam nodarītos zaudējumus.
      5. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
      6. ja iestājies Ministru kabineta 28.07.2015. noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” [36.](https://likumi.lv/ta/id/275671#p36)un [36.1](https://likumi.lv/ta/id/275671#p36_1) punktā noteiktais ierobežojums attiecībā uz patieso labuma guvēju un kompetentā valsts drošības iestāde nav saskaņojusi līguma turpināšanu.
   4. Izbeidzot Līgumu saskaņā ar Līguma 7.3.1.– 7.3.4.apakšpunktu, Līgums uzskatāms par izbeigtu 7. (septītajā) dienā pēc Pasūtītāja paziņojuma par līguma izbeigšanu (ierakstītā vēstule) izsūtīšanas dienas.
   5. Pasūtītājs nekavējoties vienpusēji atkāpjas no Līguma, ja iestājas Līguma 7.3.5. un 7.3.6. punktā minētie gadījumi.
   6. Puses ir atbildīgas par līgumsaistību neizpildi atbilstoši Latvijas Republikas spēkā esošajos normatīvajos aktos noteiktajā kārtībā.
   7. Puses ir atbrīvotas no atbildības par šo Līgumu, ja līgumsaistību izpilde ir kļuvusi neiespējama no abām Pusēm neatkarīgu nepārvaramas varas apstākļu dēļ.

# Nepārvarama vara

* 1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.
  2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
  3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
  4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.
  5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.

# Strīdu izskatīšanas kārtība

* 1. Ja Izpildītāja vainas pēc ir radies personas datu aizsardzības pārkāpums jeb drošības pārkāpums, kura rezultātā notikusi nejauša vai nelikumīga nosūtīto, saglabāto vai citādi apstrādāto personas datu iznīcināšana, nozaudēšana, pārveidošana, neatļauta izpaušana vai piekļuve tiem, Pasūtītājam ir tiesības no Izpildītāja prasīt saņemt kompensāciju par tam nodarītajiem tiešajiem zaudējumiem un Izpildītājs tos sedz.
  2. Gadījumā, ja Regulas ietvaros fiziska persona vēršas pret Pasūtītāju par kaitējumu (vai prasību), kuru tai nav nodarījis Pasūtītājs vai kuru tai ir nodarījis Izpildītājs vai Izpildītājs ir par to vainojams, Izpildītājs apņemas iestāties Pasūtītāja vietā un kompensēt tam visus zaudējumus un izmaksas.
  3. Pasūtītājs nav atbildīgs par Izpildītāja izvēlētajiem vai lietotajiem programmatūras un tehniskajiem risinājumiem, piemēram, par mākoņpakalpojumu sniedzējiem, to kvalitāti, drošību vai rīcību.
  4. Ņemot vērā, ka Regula paredz plašāku zaudējumu segumu nekā Līgums, tiešo zaudējumu, kuri radušies no Regulas prasību tieša pārkāpuma, kompensējamais apmērs netiek ierobežots Līgumā noteiktajā apjomā.
  5. Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.

# Noslēguma noteikumi

* 1. Līgums stājas spēkā no tā abpusējas parakstīšanas brīža un darbojas līdz Pušu saistību izpildei.
  2. Vienlaikus ar šo līgumu Puses paraksta Pārziņa un Apstrādātāja līgumu (šī Līguma 3.pielikums).
  3. Visi Līguma grozījumi un papildinājumi noformējami rakstiski. Tie pievienojami Līgumam kā pielikumi un kļūst par Līguma neatņemamām sastāvdaļām.
  4. Pasūtītājs Līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.
  5. Līguma grozījumi vai papildinājumi ir pieļaujami pie nosacījuma, ka tie nav pretrunā ar Publisko iepirkumu likuma (turpmāk – PIL) nosacījumiem. Saskaņā ar PIL 61. pantā noteikto Līguma grozījumi ir pieļaujami, ja tie nemaina Līguma vispārējo raksturu (veidu un Iepirkuma dokumentos noteikto mērķi). Līguma grozījumi var attiekties uz līgumcenas pārskatīšanu (palielināšanu vai samazināšanu), Pasūtītāja izvēles iespēju izmantošanu attiecībā uz elektroniskā žurnāla informācijas sistēmas lietotāju – Departamenta padotībā esošo pirmsskolas izglītības iestāžu, skaitu un funkcionalitātes papildinājumiem, kā arī, ja pasūtītājam ir nepieciešami papildu pakalpojumi – elektroniskā žurnāla informācijas sistēmas funkcionalitātes papildinājumi, kas nebija iekļauti sākotnējā Iepirkuma tehniskajā specifikācijā, bet ir nepieciešami sistēmas efektīvākai darbībai.
  6. Būtisku Iepirkuma līguma grozījumu gadījumā Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 procentus no sākotnējās iepirkuma līguma līgumcenas.
  7. Par iespējamām izmaiņām Pasūtītājs informē izpildītāju ne vēlāk kā 10 (desmit) darba dienas pirms kārtējā nomas mēneša uzsākšanas.
  8. Citi Līguma grozījumi var tikt veikti PIL 61. pantā noteiktajā kārtībā.
  9. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
  10. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
  11. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
  12. Pušu kontaktpersona savstarpēji sadarbības koordinēšanai Līguma ietvaros:
      1. Pasūtītāja kontaktpersona: \_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_\_\_;
      2. Izpildītāja kontaktpersona: \_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_\_\_.
  13. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
      1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
      2. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2 (otrajā) darba dienā pēc nosūtīšanas;
      3. ja tās iesniegtas personīgi, tad dienā, kad tās nogādātas adresātam, saņemot apliecinājumu par saņemšanas faktu.
  14. Līgumam ir pievienoti 3 (trīs) pielikumi, kas ir Līguma neatņemamas sastāvdaļas:
      1. 1. pielikums “Tehniskā specifikācija” uz \_\_ (\_\_\_\_\_\_\_\_) lapām;
      2. 2. pielikums “Finanšu piedāvājums “uz \_\_ (\_\_\_\_\_\_\_) lapām.
      3. 3. pielikums „Pārziņa un apstrādātāja līgums” uz \_\_ (\_\_\_\_\_\_\_) lapām
  15. Līgums sastādīts latviešu valodā 2 (divos) eksemplāros uz 5 (piecām) lapām, pa vienam eksemplāram katrai Pusei. Abiem eksemplāriem ir vienāds juridisks spēks.

1. **Pušu rekvizīti un paraksti**

|  |  |
| --- | --- |
| **Pasūtītājs**  **Rīgas domes Izglītības, kultūras un sporta departaments**  Juridiskā adrese: Krišjāņa Valdemāra iela 5, Rīga, LV-1010 Tālrunis: 67026816 e-pasts: iksd@riga.lv  Norēķinu rekvizīti:  Rīgas valstspilsētas pašvaldība  Juridiskā adrese: Rātslaukums 1, Rīga,  LV-1050  NMR kods: 90011524360 PVN. reģ. Nr.: LV90011524360  Banka: Luminor Bank, AS filiāle  Kods: RIKOLV2X  Konts: \_\_  RD iestādes kods: 210    \_\_    \_\_\_\_\_\_\_\_\_\_\_\_\_  *Datums* | **Izpildītājs**    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Reģistrācijas Nr. Juridiskā adrese:    Tālrunis e-pasts:  Banka:  Kods:  Konts:                *V.Uzvārds*    \_\_\_\_\_\_\_\_\_\_\_\_\_  *Datums* |

Līguma 1.pielikums

# Tehniskā specifikācija

|  |  |
| --- | --- |
| **Pasūtītājs**      \_\_\_\_\_\_\_\_\_\_\_\_\_\_\_\_\_ *Paraksts*  *V.Uzvārds*    \_\_\_\_\_\_\_\_\_\_\_\_\_  *Datums* | **Izpildītājs**      \_\_\_\_\_\_\_\_\_\_\_\_\_\_\_\_\_  *Paraksts V.Uzvārds*    \_\_\_\_\_\_\_\_\_\_\_\_\_  *Datums* |

Līguma 2.pielikums

# Finanšu piedāvājums (tāme)

|  |  |
| --- | --- |
|  |  |
| **Pasūtītājs**      \_\_\_\_\_\_\_\_\_\_\_\_\_\_\_\_\_ *Paraksts*  *V.Uzvārds*    \_\_\_\_\_\_\_\_\_\_\_\_\_  *Datums* | **Izpildītājs**      \_\_\_\_\_\_\_\_\_\_\_\_\_\_\_\_\_  *Paraksts V.Uzvārds*    \_\_\_\_\_\_\_\_\_\_\_\_\_  *Datums* |

1. Ministru kabineta 28.07.2015. noteikumi Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36. – 36.3 p. [↑](#footnote-ref-1)